VNT เทรดวันสุดท้าย 11 มี.ค.นี้ ก่อนเพิกถอน หลัง PTTGC ปิดจ๊อบเทนเดอร์ฯ
ตลท. เตือนนักลงทุน VNT เทรดวันสุดท้าย 11 มี.ค.นี้ ก่อนเพิกถอนออกจากตลาดหลักทรัพย์ หลัง PTTGC ปิดจ๊อบเทนเดอร์ฯ
ตลท. เตือนนักลงทุน VNT เทรดวันสุดท้าย 11 มี.ค.นี้ ก่อนเพิกถอนออกจากตลาดหลักทรัพย์ หลัง PTTGC ปิดจ๊อบเทนเดอร์ฯ
9 มี.ค. 2565

ตลาดหลักทรัพย์แห่งประเทศไทย (ตลท.) แจ้งการเพิกถอนหลักทรัพย์ บริษัท วีนิไทย จำกัด (มหาชน) หรือ VNT ตั้งแต่วันที่ 12 มี.ค. 2565 เป็นต้นไป ตามที่บริษัทได้ขอเพิกถอนหุ้นสามัญออกจากการเป็นหลักทรัพย์จดทะเบียน ในตลาดหลักทรัพย์ฯ โดยหุ้นสามัญของ VNT จะซื้อขายในตลาดหลักทรัพย์ฯ เป็นวันสุดท้ายในวันที่ 11 มี.ค. 2565
โดยก่อนหน้านี้บริษัท พีทีที โกลบอล เคมิคอล จำกัด (มหาชน) หรือ PTTGC ระบุว่า ที่ประชุมคณะกรรมการบริษัทฯ นัดพิเศษ วันที่ 18 มีนาคม 2564 มีมติอนุมัติให้ PTTGC เข้าซื้อหุ้นทั้งหมดของ VNT ซึ่งเป็นบริษัทจดทะเบียนในตลาดหลักทรัพย์แห่งประเทศไทย เพื่อเพิกถอนหุ้นของวีนิไทยออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทย (Delisting Tender Offer: DTO) จากผู้ถือหุ้นทุกรายในราคาเสนอซื้อต่อหุ้นไม่เกิน 39 บาท